section_heading: Njemačka intervencija
paragraph_text: Od 6. travnja Talijani su otpočeli svoju ofenzivu u Albaniji u dogovoru s njemačkom operacijom Marita. Početni udari su napredovali sporo, ali nakon 12. travnja grčko vrhovno zapovjedništvo, zastrašeno brzim njemačkim prodorom, zapovjedilo povlačenje iz Albanije. Talijanska 3. armija zauzela je Korçë 14. travnja, 19. travnja zauzimaju grčke obale Prespanskog jezera i 22. travnja 4 pukovnije Bersagliera stigle su do mosta u pograničnom selu Perati i idući dan prešle na grčki teritorij.